## Pravilnik o dopunama Pravilnika o popisu postojećih aktivnih tvari koje nisu dopuštene u biocidnim pripravcima

### NN 18/2013 (15.2.2013.), Pravilnik o dopunama Pravilnika o popisu postojećih aktivnih tvari koje nisu dopuštene u biocidnim pripravcima

MINISTARSTVO ZDRAVLJA

312

Na temelju članka 7. stavka 2. Zakona o biocidnim pripravcima (»Narodne novine«, broj 63/2007, 35/2008 i 56/2010) ministar zdravlja donosi

PRAVILNIK

O DOPUNAMA PRAVILNIKA O POPISU POSTOJEĆIH AKTIVNIH TVARI KOJE NISU DOPUŠTENE U BIOCIDNIM PRIPRAVCIMA

Članak 1.

Ovaj Pravilnik sadrži odredbe koje su u skladu sa sljedećim aktima Europske unije:

– Odluka Komisije 2012/77/EU od 9. veljače 2012. o neuvrštavanju aktivne tvari flufenoksuron za vrstu pripravka 18 u Priloge I., I.A ili I.B Direktive 98/8/EZ Europskoga parlamenta i Vijeća o stavljanju biocidnih pripravaka na tržište (objavljeno pod brojem dokumenta C(2012) 621) (SL L 38, 11. 2. 2012.)

– Odluka Komisije 2012/78/EU od 9. veljače 2012. o neuvrštavanju određenih tvari u Priloge I., I.A ili I.B Direktive 98/8/EZ Europskoga parlamenta i Vijeća o stavljanju biocidnih pripravaka na tržište (objavljeno pod brojem dokumenta C(2012) 645) (SL L 38, 11. 2. 2012.)

– Odluka Komisije 2012/254/EU od 11. svibnja 2012. o neuvrštavanju aktivne tvari diklorvos za vrstu pripravka 18 u Priloge I., I.A ili I.B Direktive 98/8/EZ Europskoga parlamenta i Vijeća o stavljanju biocidnih pripravaka na tržište (objavljeno pod brojem dokumenta C(2012) 3016) (SL L 125, 12. 5. 2012.)

– Odluka Komisije 2012/257/EU od 11. svibnja 2012. o neuvrštavanju aktivne tvari naled za vrstu pripravka 18 u Priloge I., I.A ili I.B Direktive 98/8/EZ Europskoga parlamenta i Vijeća o stavljanju biocidnih pripravaka na tržište (objavljeno pod brojem dokumenta C(2012) 3050) (SL L 126, 15. 5. 2012.)

– Odluka Komisije 2012/728/EU od 23. studenog 2012. o neuvrštavanju aktivne tvari bifentrin za vrstu pripravka 18 u Priloge I., I.A ili I.B Direktive 98/8/EZ Europskoga parlamenta i Vijeća o stavljanju biocidnih pripravaka na tržište (objavljeno pod brojem dokumenta C(2012) 8442) (SL L 327, 27. 11. 2012.)

Članak 2.

U Pravilniku o popisu postojećih aktivnih tvari koje nisu dopuštene u biocidnim pripravcima (»Narodne novine«, broj 90/2008, 28/2009, 36/2010, 31/2011 i 39/2012) iza članka 3.i dodaju se članci 3.j, 3.k i 3.l koji glase:

»Članak 3.j

U Prilogu XXVII koji je tiskan uz ovaj Pravilnik i čini njegov sastavni dio, navedeni su nazivi aktivne tvari (prema EINECS-u i/ili drugi naziv), EC broj, CAS broj i vrsta pripravaka koji se ne smiju stavljati na tržište Republike Hrvatske danom stupanja na snagu ovoga Pravilnika.

U Prilogu XXVIII koji je tiskan uz ovaj Pravilnik i čini njegov sastavni dio, navedeni su nazivi aktivne tvari (prema EINECS-u i/ili drugi naziv), EC broj, CAS broj i vrsta pripravaka koji se ne smiju stavljati na tržište Republike Hrvatske počevši od 1. veljače 2013. godine.

Članak 3. k

Bifentrin (CAS broj 82657-04-3) za vrstu pripravka 18 nije dopušten kao aktivna tvar u biocidnim pripravcima.

Biocidni pripravci koji sadrže bifentrin kao aktivnu tvar u vrsti pripravka 18, ne smiju se stavljati na tržište Republike Hrvatske od 1. svibnja 2013. godine.

Članak 3.l

Iza Priloga XXVI dodaju se Prilog XXVII i XXVIII koji glase:

»PRILOG XXVII

|  |  |  |  |
| --- | --- | --- | --- |
| NAZIV | EC BROJ | CAS BROJ | VRSTA PRIPRAVKA |
| Flufenoksuron | 417-680-3 | 101463-69-8 | 18 |
| Naled | 206-098-3 | 300-76-5 | 18 |
| Diklorvos | 200-547 | 62-73-7 | 18 |

PRILOG XXVIII

|  |  |  |  |
| --- | --- | --- | --- |
| NAZIV | EC BROJ | CAS BROJ | VRSTA PRIPRAVKA |
| Cikloheksilhidroksidiazen 1-oksid, kalijeva sol |  | 66603-10-9 | 6 |
| Cikloheksilhidroksidiazen 1-oksid, kalijeva sol |  | 66603-10-9 | 7 |
| Cikloheksilhidroksidiazen 1-oksid, kalijeva sol |  | 66603-10-9 | 9 |
| Cikloheksilhidroksidiazen 1-oksid, kalijeva sol |  | 66603-10-9 | 10 |
| Cikloheksilhidroksidiazen 1-oksid, kalijeva sol |  | 66603-10-9 | 12 |
| Cikloheksilhidroksidiazen 1-oksid, kalijeva sol |  | 66603-10-9 | 13 |
| Difenoksarzin-10-il oksid | 200-377-3 | 58-36-6 | 9 |
| Glioksal | 203-474-9 | 107-22-2 | 12 |
| 1,3-dikloro-5,5-dimetilhidantoin | 204-258-7 | 118-52-5 | 12 |
| Natrijev tosilkloramid | 204-854-7 | 127-65-1 | 11 |
| Dinatrijev tetraborat, bezvodni | 215-540-4 | 1330-43-4 | 11 |
| Bakar | 231-159-6 | 7440-50-8 | 2 |
| Bakar | 231-159-6 | 7440-50-8 | 4 |
| Bakar | 231-159-6 | 7440-50-8 | 5 |
| Bakar | 231-159-6 | 7440-50-8 | 11 |
| Bakrov sulfat | 231-847-6 | 7758-98-7 | 1 |
| Bakrov sulfat | 231-847-6 | 7758-98-7 | 4 |
| Kalcijev hipoklori | 231-908-7 | 7778-54-3 | 1 |
| Borna kiselina | 233-139-2 | 10043-35-3 | 22 |
| Trimagnezijev difosfid | 235-023-7 | 12057-74-8 | 20 |
| Kloraloza | 240-016-7 | 15879-93-3 | 15 |
| Kloraloza | 240-016-7 | 15879-93-3 | 23 |
| Alumijev fosfid | 244-088-0 | 2059-73-8 | 20 |
| 1,3-dikloro-5-etil-5-metilimidazolidin-2,4-dion | 401-570-7 | 89415-87-2 | 12 |
| Metil neodekanamid | 414-460-9 | 105726-67-8 | 19 |
| Tetraklorodekaoksid kompleks | 420-970-2 | 92047-76-2 | 5 |
| 3-benzo(b)tien-2-il-5,6-dihidro-1,4,2-oksatiazin,4-oksid | 431-030-6 | 163269-5 | 9 |
| Oligo(2-(2-etoksi)etoksietilgvanidinijev klorid) | polimer | 374572-91-5 | 2 |
| Poli(heksametilendiamin gvanidijev klorid) | polimer | 57028-96-3 | 2 |
| Oligo(2-(2-etoksi)etoksietilgvanidinijev klorid) | polimer | 374572-91-5 | 3 |
| Poli(heksametilendiamin gvanidijev klorid) | polimer | 57028-96-3 | 3 |
| Oligo(2-(2-etoksi)etoksietilgvanidinijev klorid) | polimer | 374572-91-5 | 4 |
| Poli(heksametilendiamin gvanidijev klorid) | polimer | 57028-96-3 | 4 |
| Oligo(2-(2-etoksi)etoksietilgvanidinijev klorid) | polimer | 374572-91-5 | 7 |
| Poli(heksametilendiamin gvanidijev klorid) | polimer | 57028-96-3 | 7 |
| Oligo(2-(2-etoksi)etoksietilgvanidinijev klorid) | polimer | 374572-91-5 | 9 |
| Poli(heksametilendiamin gvanidijev klorid) | polimer | 57028-96-3 | 9 |
| Oligo(2-(2-etoksi)etoksietilgvanidinijev klorid) | polimer | 374572-91-5 | 10 |
| Poli(heksametilendiamin gvanidijev klorid) | polimer | 57028-96-3 | 10 |
| Oligo(2-(2-etoksi)etoksietilgvanidinijev klorid) | polimer | 374572-91-5 | 11 |
| Poli(heksametilendiamin gvanidijev klorid) | polimer | 57028-96-3 | 11 |
| Oligo(2-(2-etoksi) etoksietilgvanidinijev klorid) | polimer | 374572-91-5 | 12 |
| Poli(heksametilendiamin gvanidijev klorid) | polimer | 57028-96-3 | 12 |
| Oligo(2-(2-etoksi)etoksietilgvanidinijev klorid) | polimer | 374572-91-5 | 20 |
| Poli(heksametilendiamin gvanidijev klorid) | polimer | 57028-96-3 | 20 |

Članak 4.

Biocidni pripravci koji sadrže aktivne tvari iz članka 3.j stavka 1. ovoga Pravilnika koji su stavljeni na tržište Republike Hrvatske prije stupanja na snagu ovoga Pravilnika mogu se nalaziti na tržištu do potrošnje zaliha, a najkasnije 12 mjeseci nakon stupanja na snagu ovoga Pravilnika.

Biocidni pripravci koji sadrže aktivne tvari iz članka 3.j stavka 2. ovoga Pravilnika koji su stavljeni na tržište Republike Hrvatske do 1. veljače 2013. i članka 3.k koji su stavljeni na tržište Republike Hrvatske do 1. svibnja 2013., mogu se nalaziti na tržištu do potrošnje zaliha, a najkasnije do 31. 12. 2013.

Članak 5.

Stupanjem na snagu ovoga Pravilnika prestaju važiti dijelovi Priloga II Pravilnika o popisu aktivnih tvari u biocidnim pripravcima (»Narodne novine«, br. 90/08) koji se odnose na aktivne tvari iz članka 3.j u Prilozima XXVII i XXVIII i aktivnu tvar iz članka 3. k. ovoga Pravilnika.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/12-02/194

Urbroj: 534-10-1-1-1/3-13-4

Zagreb, 28. siječnja 2013.

Ministar

prof. dr. sc. Rajko Ostojić, dr. med., v. r.

Pravilnik, NN 18/2013-312